Driver: Parallel Lines

Apžvalga

Skirtingai nei ankstesniuose „Driver“ serijos žaidimuose, „Parallel Lines“ veiksmas vyksta tik viename mieste, Niujorke. Tačiau vietoj to žaidimo siužetas siūlo du to paties miesto laikmečius: 1978 ir 2006 metus. „Parallel Lines“ skiriasi nuo prieš tai išleisto „DRIV3R“ tuo, kad jame mažiau vaikščiojimo, vykdant misijas, t. y. sugrįžta prie ankstesnių žaidimo serijų ir susitelkta ties vairavimu, nors šaudymas žaidime išlikęs. Žaidimas kritikų įvertintas geriau nei „DRIV3R“, bet visgi buvo sukritikuotas dėl lengvumo bei banalaus siužeto. Žaidimo pagrindinis herojus jau nebe slaptasis policininkas Tanner’is, o TK (tariasi /ti:'kei/).

Veikėjai

TK (The Kid) – įgarsino Brian’as Bloom’as. Pagrindinis veikėjas, geriausias ir pagrindinis gaujos vairuotojas. Jis buvo atsakingas už gaujos narių paėmimą iš nusikaltimo vietos, automobilių nuvarymą, prekių pergabenimą, mokesčių rinkimą ir kitus darbelius.
Rėjus (Ray, įgarsino David’as Walsh’as) – geras TK vaikystės draugas. Rėjus yra garsus visame Niujorke. Jis turi nuosavą automobilių servisą išdėstytą 3-jose Niujorko dalyse: Hunt’s Point (Bronkse), Jersey (Džesrsyje) ir La Guardia (Kvynse). Rėjus supažindino TK su Slinku, teikia jam informaciją, remontuoja bei tobulina transporto priemones.
Slinkas (Slink, įgarsino Geoff’as Brown’as) – suteneris, narkotikų prekeivis. Pirmasis TK darbdavys.
Meksikietis (The Mexican) – įgarsino Nolan’as North’as. Jo tikrasis vardas Mendazo, Slinkas jam davė pravardę Meksikietis.
Bišopas (Bishop) įgarsino Rodney’us Saulsberry. Bišopas yra profesionalus, godus ir gudrus. Jis nepasitiki niekuo išskyrus save patį.
Kendy (Candy) įgarsino Michael’as Cornacchia. Kendy šiaip buvo apgailėtinas mulkis, 28-erių metų storulis, tačiau jis buvo geras planuotojas. Kendy apmąstydavo viską labai kruopščiai, iki pačių mažiausių detalių – todėl yra labai naudingas gaujai, kuri jį netgi ištraukia iš kalėjimo.
Koriganas (Corrigan, įgarsino Ian’as Gregory). Visad apsirengęs tvarkingą kostiumą ir pasirišęs kaklaraištį. Ramus ir savimi pasitikintis – jis lengvai įgaudavo visų žmonių pasitikėjimą ir jie jam atvyraudavo, dažnai net per daug.
Rafaelis (Rafael) – tai Kolumbietis, kurio ieškojo ir nužudė Koriganas. Rafaelis turi dukrą Mariją, kuri keršija 2006-aisiais.
Marija (Maria, įgarsino Claudia Catalina) – 2006 m. dirba Kendy: tvarko nešvarius reikaliukus, prižiūri pinigų srautus ir saugo Kendy 'užpakalį' nuo miesto gangsterių. Tačiau ji turi kitą tikslą. Kendy – tai tik pradžia jos keršto, už nužudytą tėvą Rafaelį, kelyje. Tam ji ruošėsi visą savo gyvenimą.

Transportas

Abu laikotarpiai žaidime turi savito, skirtingo stiliaus transportą, tačiau keletas 1978-ųjų automobilių bei motociklų pasirodo ir 2006-aisiais. Apėjus sistemą (angl. cheating) net ir 2006-ųjų transporto priemones galima išvysti 1978-ųjų eroje. Nors visi automobiliai žaidime yra sukurti pagal realius jų atitikmenis, žaidime jie turi fiktyvius pavadinimus.
Nauja „Driver“ serijai yra transporto priemonių modifikavimas. Kiekvienas automobilis (motociklas, sunkvežimis) gali būti patobulintas Rėjaus dirbtuvėse. Galimi patobulinimai: spalva, variklio galia, nitro, pastorinti stiklai, spyruoklės, amortizatoriai, mašinos aukštis, stabdžiai, prispaudimo jėga. Taip pat yra galimybė pratestuoti patobulintą transporto priemonę.

Garso takelis

Žaidime groja virš 70 dainų, nuo 1970-ųjų roko bei funk stiliaus iki moderniojo alternatyvaus roko ir repo. Muzika groja kol žaidėjas sėdi transporto priemonėje, tarsi grotų iš radijo grotuvo. Muzikos grupės 1978 žaidimo dalyje: Funkadelic, Can, Suicide, The Stranglers, War, Iggy Pop, Blondie, David Bowie, Parliament, The Temptations, Average White Band ir kt. Grupės 2006 žaidimo dalyje: Kaiser Chiefs, Yeah Yeah Yeahs, LCD Soundsystem, The Roots, Public Enemy, TV on the Radio, The Secret Machines ir kt. Konsolėms Xbox ir PlayStation 2 skirtose žaidimo versijose yra keletas papildomų dainų.